Diari Oficial de la Generalitat Valenciana


Sumari del DOGV 8336, del 11-07-2018 (2018/6716)

RESOLUCIÓ de 5 de juliol de 2018, del president de l'Agència Valenciana de Turisme, de concessió d'ajudes 2018, programes 1 i 2, adreçades a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8336

Data del DOGV
:   11-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/6716


Data del document
:   05-07-2018

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 5 de juliol de 2018, del president de l'Agència Valenciana de Turisme, de concessió d'ajudes 2018, programes 1 i 2, adreçades a empreses, associacions, federacions i fundacions, destinades a la millora de la competitivitat dels serveis i productes turístics de la Comunitat Valenciana. [2018/6716]  
Antecedents de fet  
Primer. Per mitjà de la Resolució de 20 de desembre de 2017, del president de l'Agència Valenciana del Turisme, publicada en el Diari Oficial de la Generalitat Valenciana número 8199, del dia 27 de desembre de 2017, es convoquen les ajudes adreçades a empreses, associacions, federacions i fundacions per a l'any 2018, de l'Agència Valenciana del Turisme, destinades a la millora de la competitivitat dels serveis i productes turístics de la Comunitat Valenciana, emmarcades en els programes que s'assenyalen a continuació:  
- Programa 1, Foment de la competitivitat empresarial.  
- Programa 2, Suport a activitats esportives i culturals ?impacte turístic internacional.  
- Programa 3, Impuls al màrqueting de producte turístic de la Comunitat Valenciana.  
Segon. Amb diferents dates, van tindre entrada en l'Agència Valenciana del Turisme diverses sol·licituds d'ajuda acollides als programes esmentats, que han donat lloc als expedients corresponents als programes 1 i 2 assenyalats en el document annex, adjunt a aquesta proposta de resolució.  
Tercer. D'acord amb el que s'estableix en l'article 9.6 de la resolució de convocatòria, s'ha reunit la comissió d'avaluació d'ajudes, en data 27 de juny de 2018, per informar i valorar les sol·licituds desfavorables i favorables presentades als programes:  
Programa 1, Foment de la competitivitat empresarial.  
Programa 2, Suport a activitats esportives i culturals d'impacte turístic internacional.  
Es van adoptar, entre d'altres, els següents acords:  
«Emetre un informe favorable sobre la concessió de subvenció a les sol·licituds avaluades i ordenades segons el criteri de prelació establit i per a les quals hi ha consignació pressupostària, les quals s'assenyalen en el document annex II- Avaluats favorables P1 i P2, d'aquesta acta.»  
  
«Traslladar els acords anteriors a la directora de l'Agència Valenciana del Turisme, perquè, en compliment de l'article 9.5 de la Resolució de 20 de desembre de 2017, per la qual es convoquen aquestes ajudes, emeta la corresponent proposta de resolució.»  
Quart. S'assenyalen en el document annex a aquesta proposta els sol·licitants que figuren en l'esmentat document annex II de l'acta.  
  
Cinqué. En data 28 de juny de 2018, la directora de l'Agència Valenciana del Turisme ha dictat una proposta de resolució de concessió d'ajudes per als sol·licitants que s'assenyalen en el document annex a aquesta resolució.  
  
Fonaments de dret  
Primer. La Resolució de 20 de desembre de 2017, del president de l'Agència Valenciana del Turisme, per la qual es convoquen les ajudes 2018 de l'Agència Valenciana del Turisme adreçades a les empreses, associacions, federacions i fundacions de la Comunitat Valenciana; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana; La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol, i la resta de normativa d'aplicació.  
Segon. La competència per a dictar aquesta resolució la té el president de l'Agència Valenciana del Turisme, d'acord amb les competències assignades per l'article 5 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme.  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, estableix que els actes administratius de la mateixa naturalesa podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat.  
  
Vistos els anteriors antecedents de fet i fonaments de dret, resolc:  
  
  
Primer  
Concedir una subvenció als sol·licitants de les ajudes que es detallen en el document annex a aquesta proposta, amb indicació de l'actuació que se subvenciona i l'import de l'ajuda, corresponents als programes detallats en l'antecedent primer, segons la Resolució de 20 de desembre de 2017, per la qual es regeix aquesta convocatòria.  
L'efectivitat de les subvencions està subordinada al compliment de les següents condicions:  
1. Complir les obligacions dels beneficiaris detallades en l'article 20 de desembre de 2017.  
2. Aportar la documentació que es detalla en l'article 13, «Justificació de despeses», de la Resolució de 20 de desembre de 2017.  
3. Els sol·licitants amb personalitat jurídica i les entitats sense personalitat jurídica hauran de presentar, per mitjà del seu representant, la documentació esmentada únicament per via telemàtica, de conformitat amb el que es disposa en l'article 14.2 de la Llei 39/2015, d'1 d'octubre, del procediment administratiu comú de les administracions públiques.  
  
4. El termini de presentació de la documentació justificativa finalitzarà el dia 30 de novembre de 2018, i haurà d'estar finalitzada l'actuació objecte de l'ajuda en aquesta data. En queden exceptuades les ajudes acollides al programa 2 l'actuació subvencionada del qual es realitze amb posterioritat a aquesta data; en aquest cas, el termini de presentació de la documentació justificativa és de quinze dies naturals a comptar de la data de l'inici de l'actuació.  
5. La realització de l'activitat per a la qual es concedeix la subvenció serà d'exclusiva responsabilitat del beneficiari. Així mateix, seran al seu càrrec els mitjans humans i materials que es necessiten per a acomplir-la.  
6. Correspon al beneficiari sol·licitar els permisos, autoritzacions i llicències corresponents a la naturalesa del projecte que cal incentivar.  
7. El beneficiari comunicarà a l'Agència Valenciana del Turisme l'obtenció o la sol·licitud d'altres ajudes per a la mateixa finalitat procedents d'altres administracions o ens públics o privats.  
8. En totes les actuacions que siguen beneficiàries de les ajudes convocades mitjançant aquesta resolució, haurà de figurar el distintiu en què es fa constar que el projecte ha comptat amb la col·laboració de l'Agència Valenciana del Turisme, disponible en   
http://www.turisme.gva.es/opencms/opencms/turisme/va/contents/subvencion/distintivos.html.  
9. Qualssevol altres condicions previstes en la Resolució de 20 de desembre de 2017, per la qual es convoquen aquestes ajudes; el Decret 4/2017, de 31 de març, del president de la Generalitat, pel qual s'aproven les bases reguladores de les ajudes adreçades al sector turístic de la Comunitat Valenciana; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions, i el seu Reglament, aprovat pel Reial decret 887/2006, de 21 de juliol, i la resta de normativa d'aplicació.  
10. La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en la Resolució de 20 de desembre de 2017 i en la resolució de concessió.  
  
11. L'import que s'haurà de justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que es lliurarà disminuirà en idèntica proporció, i donarà lloc a la pèrdua parcial del dret al cobrament de la subvenció.  
12. Sense perjudici del que s'ha exposat anteriorment, en el cas de les sol·licituds l'import de l'ajuda que s'haja de lliurar de les quals siga el màxim establit en la convocatòria per al programa que corresponga, hauran de justificar la totalitat del pressupost d'execució de l'actuació.  
13. En el cas que el cost subvencionable justificat de manera conforme siga inferior a l'import mínim establit en cada programa, perquè l'actuació siga subvencionable, es produirà la pèrdua total del dret al cobrament de la subvenció concedida.  
14. L'alteració d'algunes de les característiques del projecte o activitat aprovats, l'incompliment de les condicions i dels terminis establits en la resolució de concessió, la nul·la execució o l'execució parcial de la inversió, la falta de justificació o la justificació incompleta de despeses efectivament realitzades, la concessió amb posterioritat a la presentació de la sol·licitud d'altres ajudes públiques o privades que en conjunt excedisquen de l'import del cost subvencionable de l'actuació, així com la concurrència de qualsevol altra causa de les previstes en l'article 37 de la Llei 38/2003, de 17 de novembre, en cas de no haver-se efectuat encara el pagament de l'ajuda, donaran lloc a la pèrdua del dret al cobrament, total o parcial, de l'ajuda.  
Aquestes ajudes es consideraran acceptades per cadascun dels interessats si en un termini de quinze dies naturals a comptar de la notificació d'aquestes no han comunicat a l'Agència Valenciana del Turisme que renuncien a la subvenció.  
  
Segon  
Publicar aquesta resolució en el Diari Oficial de la Generalitat Valenciana, amb efectes de notificació.  
  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant dels jutjats contenciosos administratius, dins del termini de dos mesos comptats de l'endemà de notificar-se, i, potestativament, un recurs de reposició davant de l'òrgan que ha dictat l'acte, en el termini d'un mes a comptar des de l'endemà de notificar-se, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
   
  
València, 5 de juliol de 2018.- El president de l'Agència Valenciana del Turisme: Francesc Colomer Sánchez.